Proyeksiya (psixologiya)
Proyeksiya (lotincha: projectio — " oldinga otish ") — psixologik himoya mexanizmi, buning natijasida ichki holatlar notoʻgʻri ravishda tashqaridan kelgan deb qabul qilinadi. Shaxs kimgadir yoki biror narsaga oʻz fikrlarini, his-tuygʻularini, motivlarini, xarakter xususiyatlarini va hokazolarni bogʻlaydi, u nimanidir oʻzidan emas, balki tashqaridan yaʼni boshqa insonlardan izlay boshlaydi. Proyeksiya — bu sub’ektiv tarkibni obyektga oʻtkazishning umumiy psixologik mexanizmi hisoblanadi. Masalan, rang subyektiv tajribadir. Demak, „sariq xona“ iborasi proyeksiyadir, chunki obyektning oʻzida sargʻishlik yoʻq (garchi obyektdan aks ettirilgan yorugʻlik toʻlqinlarining maʼlum toʻlqin uzunliklarining ob’ektiv ustunligi mavjud boʻlsa ham), sargʻishlik faqat bizning idrokimizda. Xuddi shu narsa tovushga ham tegishli: u oʻz-oʻzidan mavjud emas va bu tovush faqat bizning boshimizda boʻlganligi sababli, uni idrok etishni proyeksiya deb atash mumkin.